China lei ‘dalk’ vlieëniers op vir aanvalle op Amerika | Netwerk24
China lei ‘dalk’ vlieëniers op vir aanvalle op Amerika
China se weermag lei “waarskynlik” sy vlieëniers op vir aanvalle teen Amerika en sy bondgenote, lui ’n verslag wat Donderdag deur die Pentagon bekendgemaak is.
Dié bevinding is deel van ’n jaarlikse verslag waarin China se pogings om sy globale invloed te versterk uitgelig word.
Die Pentagon beraam dat China in 2017 meer as $190 miljard aan sy verdediging bestee het.
“In die laaste drie jaar het die Chinese weermag sy bomwerperbedrywighede uitgebrei en sodoende ervaring opgedoen in kritieke kusgebiede,” lui die verslag.
China en Amerika is in ’n “handelsoorlog” betrokke weens verhoogde tariewe op verskeie produkte.
Luidens die verslag is dit nie duidelik watter boodskap China probeer uitstuur met sy vlugte wat “meer is as bloot ’n vertoning van sy verbeterde vermoëns” nie.
Die Chinese ambassade in Washington wou nie kommentaar lewer nie. - Reuters.
Meer oor: China | Amerika | Oorlog | Handelsoorlog
Vrees vir terreur laat Chinese vliegtuig omdraai